b"\n_START_ARTICLE_\nAderlan Leandro de Jesus Santos\n_START_SECTION_\nPrimers anys\n_START_PARAGRAPH_\nSantos va ingressar al planter del Salgueiro Atl\xc3\xa9tico Clube el 2005, despr\xc3\xa9s d'haver comen\xc3\xa7at a aprendre futbol a l'Escolinha de Futebol do T\xc3\xaate. Va debutar el 2008, jugant de forma intermitent la S\xc3\xa9rie C del futbol brasiler._NEWLINE_L'estiu de 2010, despr\xc3\xa9s d'una cessi\xc3\xb3 a l'Araripina Futebol Clube, Santos va marxar fora, i va fitxar pel C.D. Trofense. Hi va debutar el 29 d'agost, jugant com a titular i marcant l'\xc3\xbanic gol del seu equip en una derrota per 1\xe2\x80\x932 a fora a la Segunda Liga contra el Gil Vicente FC._NEWLINE_Despr\xc3\xa9s que no jugu\xc3\xa9s massa durant la seva primera temporada, Santos es va consolidar durant la seg\xc3\xbcent, 2011\xe2\x80\x9312 de la Liga de Honra, i va marcar sis gols en 28 partits, el millor resultat de la seva carrera.\n_START_SECTION_\nBraga\n_START_PARAGRAPH_\nL'11 de juliol de 2012 Santos va signar un contracte per dos anys amb l'S.C. Braga, i fou assignat inicialment a l'equip B. Despr\xc3\xa9s d'haver estat molt protagonista amb l'equip B, va debutar amb el primer equip \xe2\x80\x93 i a la Primeira Liga \xe2\x80\x93 el 9 de mar\xc3\xa7 de l'any seg\xc3\xbcent, jugant els 90 minuts en una vict\xc3\xb2ria per 2\xe2\x80\x930 a casa contra el C.S. Mar\xc3\xadtimo._NEWLINE_Santos va marcar el seu primer gol a la primera categoria del futbol portugu\xc3\xa8s el 3 de maig de 2013, el segon del seu equip en una vict\xc3\xb2ria per 3\xe2\x80\x932 fora de casa contra el Moreirense. El 25 de setembre va signar un nou contracte per cinc anys, amb una cl\xc3\xa0usula de rescissi\xc3\xb3 de 20 milions d'euros, despr\xc3\xa9s que el Braga refus\xc3\xa9s una oferta de tres milions de l'Stade Rennais FC._NEWLINE_Santos fou titular indiscutible durant les seg\xc3\xbcents dues temporades, i va cridar l'atenci\xc3\xb3 de molts clubs, un d'ells l'AS Monaco FC.\n_START_SECTION_\nVal\xc3\xa8ncia\n_START_PARAGRAPH_\nEl 27 d'agost de 2015, Santos va signar un contracte de cinc anys amb el Val\xc3\xa8ncia CF per un trasp\xc3\xa0s de 9.5 milions d'euros. Va jugar per primer cop un partit a La Liga el 22 de setembre, quan disput\xc3\xa0 els 90 minuts en una derrota per 0\xe2\x80\x931 fora de casa contra el RCD Espanyol."